- Hindi News
- National
- अमीन की परीक्षा में पूछा गया, व्याकरण की दृष्टि से क्या है प्रेम और क्या घोटुल ?
अमीन की परीक्षा में पूछा गया, व्याकरण की दृष्टि से क्या है प्रेम और क्या घोटुल ?
जगदलपुर| छग व्यावसायिक परीक्षा मंडल द्वारा अमीन डब्लूआरडीए-17 भर्ती परीक्षा का आयोजन रविवार को किया गया। इस परीक्षा में 5916 रजिस्टर्ड में से 5158 अभ्यर्थी शामिल हुए । इसके लिए शहर में विभिन्न 12 केंद्रो पर सुबह 10 बजे से केंद्र बनाए गए। सुबह 10 से दोपहर 1.15 बजे तक परीक्षा का आयोजन हुआ। परीक्षा में हिंदी, अंग्रेजी, गणित, कंप्यूटर व सामान्य ज्ञान के 150 सवाल पूछे गए। हिंदी में व्याकरण की दृष्टि से प्रेम क्या है प्रश्न परीक्षार्थियों से पूछा गया। बस्तर से जुड़े सवालों में चित्रकोट जलप्रपात किस नदी पर स्थित है? किस जनजाति का लड़कों और लड़कियों का मिलन स्थल घोटुल है? आदि प्रश्न भी पूछे गए।
पेपर औसत दर्जे का लेकिन अधूरी तैयारी से हुई परेशानी: अमीन का पेपर आमतौर पर औसत स्तर का माना गया। गणित और कंप्यूटर के सवाल इन विषयों का बेसिक ही था। नगरनार इलाके के धनपुंजी से परीक्षा देने आए बलराम ने बताया कि हिंदी के प्रश्नों में कठिनाई हुई है। जबकि गणित आसान था। वहीं बी कॉम की छात्रा जागृति देवांगन ने कहा कि पेपर काफी हद तक सरल था।
जगदलपुर. अमीन की परीक्षा देकर रविवार को निर्मल विद्यालय से निकलते अभ्यर्थी।
परीक्षा के दौरान सभी सेंटरों पर व्यवस्था सुचारू
सवा तीन घंटे की परीक्षा के दौरान केंद्रों के निरीक्षण के लिए दो दल गठित किए गए थे। सभी जगह पर व्यवस्था सुचारू रही। मिथिलेश डोंडे, डिप्टी कलेक्टर, परीक्षा प्रभारी
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva